open-index/open-wikipedia-markdown huggingface dataset:
Vassvika

**Vassvika** er ei vik på østsiden av Gullesfjorden i Kvæfjord kommune. Vika er omgitt av fjellene Vassvikklubben i nord, den 755 meter høye Husbytinden i sør og Vassvikegga i øst. Den cirka 500 meter lange Vassvikelva som kommer fra Vassvikvatnet har sitt utløp i vika.

Stedet har fra gammelt av vært brukt som seter for grendene Bogen og Flesnes på vestsiden av Gullesfjorden, og er i dag et hytteområde.
Rudolf Rocker

**Rudolf Rocker** (født 25. mars 1873 i Mainz, død 19. september 1958 i USA) var en tysk forfatter/historiker, journalist og anarkist.

## Liv og virke
Rocker ble født i byen Mainz i Tyskland. Han meldte seg inn i SPD i begynnelsen av 1890-årene, men forlot raskt partiet. Han var svært utilfreds med det han mente var dogmatiske holdninger hos sosialdemokratene. Mens han gikk i bokbinderlære kom han i kontakt med anarkistiske ideer.

I 1893 måtte han som opposisjonell rømme landet, og han emigrerte til Paris. Der ble han værende til 1895. Senere reiste han til London, nærmere bestemt til Whitechapel. Der bodde han i det jødiske kvarteret og ble etter hvert aktiv i anarkistbevegelsen.

Rocker begynte å skrive for den jiddisch-språklige avisen Det frie ordet. I starten skrev han på tysk og fikk andre til å oversette tekstene, men etter hvert lærte han jiddisch selv. Senere gav han ut Arbeidervennen (på jiddisch Arbeter-Fraynd). Denne avisen skulle bli organ for en føderasjon av jødiske anarkister som ble grunnlagt i Whitechapel i 1902. Rocker repressenterte denne bl.a. under den internasjonale anarkistkongressen i Amsterdam.

Under første verdenskrig ble han som tysker internert i England, og avisen ble forbudt. Etter krigen reiste han tilbake til Tyskland der han samarbeidet med den gryende anarkosyndikalistiske bevegelsen. I 1922 spilte han en sentral rolle i grunnleggelsen av Internasjonale Arbeiderassosiasjon (IAA), der han ble en av sekretærene.

Hans tekst «Der Bankrott des russischen Staatskommunismus» (1921) inneholdt en skarp anti-leninistisk kritikk av sovjetregimet. I tiden som fulgte kom en rekke brosjyrer med tekster av Rocker ut på forlaget Der Syndikalist – Fritz Kater.

Etter den nasjonalsosialistiske maktovertakelsen i 1933 forlot Rocker Tyskland for siste gang. I sitt eksil i USA skrev han ferdig sitt viktigste verk, Nationalism and Culture, i 1937. Etter andre verdenskrig gikk han inn for en mer pragmatisk linje i anarkistbevegelsen, noe som førte til en del kritikk fra egne rekker.

Han var resten av sitt liv (i USA) aktiv som frihetlig forfatter. Noam Chomsky regner Rocker som en av sine største litterære inspirasjonskilder.

## Referanser


## Litteratur
* Mads Strand & Hans Petter Aastorp: *Anarkistisk lesebok*. Pax Forlag, Oslo 1970
* Mina Graur: *An Anarchist "Rabbi". The Life and Teachings of Rudolf Rocker*. New York/Jerusalem 1997

## Eksterne lenker
* 
*
Australian Antarctic Division

**Australian Antarctic Division** (AAD) er en enhet i Australias Department of the Environment, Water, Heritage and the Arts. Dette er det offentlige organet som forvalter Australias stasjoner i antarktiske og subantarktiske stasjoner og territorier som en del av Australian Antarctic Program – historisk kjent som Australian National Antarctic Research Expeditions (ANARE). Australian Antarctic Division er lokalisert i Kingston på Tasmania, like sør for Hobart.

## Stasjoner

Australia opererer tre forskningsstasjoner i Antarktis:
* Casey
* Davis
* Mawson

I tillegg finnes en stasjon på den subantarktiske øya Macquarie Island (Macquarieøya).

## Eksterne lenker
*
Frank Berg Olsen

**Frank Berg Olsen** (født 1954) er en norsk trommeslager. Han spilte trommer på Vømmøl-platene, senere Arbeidslaget hass K. Vømmølbakken og Veslefrikk. Han spiller på hobbybasis på platene til Raymond Coll.

## Referanser
Ung i RIF

**Ung i Rådgivende Ingeniørers Forening** (**URIF**) ble etablert i Oslo i 2006 etter initiativ fra RIF (Rådgivende ingeniørers Forening), og har siden den gang fått lokalavdelinger i Stavanger, Bergen og Trondheim. Hensikten med å opprette en egen avdeling for de yngre medarbeiderne i konsulentfirmaer, er å gi et talerør for de unge i bransjen og fronte saker som de under 35 år er opptatt av. URIF er alltid representert på RIFs høstmøte og har i dag en representant i RIF-styret for å fremme dialogen mellom veteranene og ungdommene.

Hver måned utnevnes derfor «månedens unge rådgiver» på nettsidene til RIF. Dette er en uformell serie der hensikten er å presentere unge teknologer i rådgiverbransjen. I tillegg deles prisen «Årets unge rådgiver» ut på RIFs årlige høstmøte. Prisen gis for fremragende arbeid innenfor prismottakers arbeidsområde.

For å nå de overordnede målene om å fremme erfaringsutveksling og synliggjøre RIF både internt og eksternt, arrangerer URIF kurs, ekskursjoner og sosiale møter. Det lokale URIF-styret sender ut invitasjoner til arrangementer, og alle under 35 år i RIFs medlemsbedrifter kan møte opp. URIF bidrar med sine arrangementer til sosial og faglig nettverksbygging.

## Referanser


## Eksterne lenker
*
Eddingtonmedaljen

**Eddingtonmedaljen** (engelsk: *Eddington Medal*), har fått sitt navn etter Arthur Stanley Eddington, og blir som regel utdelt annethvert år av Royal Astronomical Society for merittert arbeid innen teoretisk astrofysikk.

## Mottakere

## Eksterne lenker
* 
* Vinnere
Carl Johan Berg

**Carl Johan Berg** (født 1947) er en norsk journalist, politisk kommentator, redaktør og forfatter.

Berg har universitetseksamener i latin, statsvitenskap, offentlig rett og kriminologi. Som politiker var han leder i Borge Høyre og medlem av Borge kommunestyre 1971–75.

Som journalist var han stortingsjournalist for det tidligere Høyres Pressebyrå 1972-81, med unntak av 1975 da han var redaktør i Finnmarksposten. Han etablerte Oslo Pressetjeneste som han ledet fra 1981 til 1983. I 1983 startet han sammen med Carsten O. Five magasinet Dine Penger som ble en stor suksess og forandret journalistikken på feltet privatøkonomi  i Norge. Berg var redaktør i Dine Penger til 1985. Deretter startet han Lokalavisen Nordstrand som han utga til 1989 da han ble redaktør i fagbladet Hotell & Restaurant, senere Hotell, Restaurant & Reiseliv. I 2005 etablerte han nettmagasinet kommentar.no hvor han fortsatt er redaktør.

I de senere år har han vært mest kjent som dylanolog/ foredragsholder om Bob Dylan, som han også har skrevet tre bøker om.

## Utgivelser
* *Kåre Willoch – mannen og myten*   
* *Hermann Gmeiner og SOS-Barnebyer*  
* *Stortingsvalget*  (sammen med Helge Seip og Olaf Torp)
* *Hagens lille blå* 
* *Hvordan bli rik i Norge*  
* *Travspill Travsport 1987* (sammen med Lars Grini og Ulf Thoresen)
* *Norges Beste Restauranter *1994, 1995, 1996, 1997
* *Min helsprø onkel Edvin*  (under pseudonymet J.G. Andersen)
* *Dylanevangeliet* 
* *Bilder fra en barndom*  (sammen med Ellen Auensen)
* *Fatter'n til Fredrik forteller fra forrige årtusen *2001 Tre hørespill for NRK radio
* *En Reise gjennom hundre år *2003 (sammen med Ottar Julsrud og Hans Kristiansen)
* *Dylans disipler* 
* *Sarpsborg 08 — Klubben i våre hjerter *2010 (Sammen med Karl Ottar Fjeld)
* *Storytelling* 2010 (sammen med Tore Blikom)
* *Dylanperler - Fra vuggen til graven* 
* *Ingenting blir borte *Roman 2014 (under pseudonymet Astrid Sterner Andersen)

## Referanser


## Eksterne lenker
Mawson forskningsstasjon

**Mawson Station** er en helårsbemannet forskningsstasjon i Antarktis, beliggende i Mac Robertson Land. Den drives av Australian Antarctic Division og er oppkalt etter den australske polarutforskeren Douglas Mawson. Mawson er den eldste av Australias tre forskningsstasjoner i Antarktis, og også den eldste kontinuerlig bemannede stasjonen sør for den sørlige polarsirkelen.

Mawson Station bemannes av om lag 20 personer om vinteren og 60 om sommeren. Ved stasjonen finnes en underjordisk detektor for kosmisk stråling, og det gjennomføres forskningsprogrammer innen meteorologi, aeronomi og geomagnetisme. I tillegg studeres dyrelivet, spesielt de nærliggende koloniene med adelie- og keiserpingviner.

Vindkraft står for over 70 % av energiforsyningen, noe som erstatter over 600&nbsp;000 liter diesel per år. Stasjonen er bare tilgjengelig med båt fra februar til mars.

## Klima
Mawson Station har polarklima:

## Eksterne lenker
* 
* Mawson Station webkamera
Léogâne

**Léogâne** er en kystby i departementet Ouest i Haiti. Den hadde i 2012 en beregnet folkemengde på , med  i kommunen med samme navn. Léogâne er en havneby og ligger om lag 29 km vest for landets hovedstad Port-au-Prince. 

I 2010 var Léogâne ved episenteret for jordskjelvet på Haiti den 12. januar, og ble katastrofalt rammet ved det at 80-90% av byens bygninger ble ødelagt. Titusener omkom.

## Charlemagne Péralte
Charlemagne Péralte, leder for den haitiske motstandskamp mot den amerikanske okkupasjon av landet som tok til i 1915, hadde vært militær offiser stasjonert i Léogâne. Han gikk ut av militæret og nektet å overgi seg til de amerikanske styrker uten kamp. Han dro til sin fødeby Hinche og begynte motstandskampen (kalt *cacos*) mot okkupasjonsmakten.

## Jordskjelvet i 2010

Léogâne var ved episenteret for jordskjelvet på 7,0 momentmagnituder som rammet Haiti den 12. januar 2010. Et team fra FN som noen dager etter vurderte tilstanden i tre større byer vest for Port-au-Prince meldte at Léogâne var det hardest rammede området med ødeleggelser av 80-90 prosent av bygningsmassen og ingen gjenværende offentlig infrastruktur. Nær hver eneste struktur av sement var brutt sammen. Det militære anslo at  20.000 til 30.000 mennesker var omkommet. 

## Personer fra Byen
Léogâne var fødested til  taínodronningen Anacaona og til Marie-Claire Heureuse Félicité, kona til den haitiske revolusjonslederen Jean-Jacques Dessalines (1758), og til Simone Duvalier, som en gang var Haitis førstedame.

### Referanser


## Eksterne lenker
* The Louverture Project Wiki
Rajon Rondo

**Rajon Pierre Rondo** (født 22. februar 1986 i Louisville, Kentucky)  er en amerikansk basketballspiller som spiller point guard for Los Angeles Clippers i NBA. Rondo ble trukket opp til serien i 2006 fra University of Kentucky.

## Utmerkelser

### Statistikker fra Rondos NBA-karriere
#### Tegnforklaring

#### Sesongen

#### Sluttspill

## Referanser


## Eksterne lenker
*
McMurdo Dry Valleys

**McMurdo Dry Valleys** er en rekke av daler i Antarktis, beliggende i Victoria Land vest for McMurdo-sundet. Området omfatter mange interessante geologiske fenomener, inklusive den endorheiske sjøen Lake Vida og Onyx River, den lengste elven på det antarktiske kontinent. Det er også en av verdens mest ekstreme ørkener.

## Klima
McMurdo Dry Valleys har fått sitt navn på grunn av den ekstremt lave fuktigheten og mangel på snø- og isdekke. Området dekker 4&nbsp;800 kvadratkilometer og danner det største relativt isfrie området på kontinentet. Dalbunnene er dekket med et løst gruset materiale, der iskiler kan forekomme. 

De unike forholdene i McMurdo Dry Valleys er forårsaket av katabatiske vinder. Disse opptrer når kald, tett luft trekkes ned dalsidene av gravitasjonskrefter. Vindhastigheten kan komme opp i 320 km/t og i dragsuget fordamper all fuktighet – vann, is og snø.

## Geologi
Dalene skjærer gjennom en geologisk formasjon kalt Beacon sandstone. Grusen kommer tilsynelatende fra to kilder. Den første er endemorener som er dannet ved frontene på isbreene som strekker seg ned i dalene. Disse breene sublimerer hovedsakelig direkte til luften og bidrar lite til fuktighet i dalene. Den andre potensielle kilden til grus er forholdsvis uvanlig. Det antas at under perioder med istid, kan mengden med is i det nærliggende Rosshavet ha vært så stor at den har presset seg innover land og avsatt en endemorene.

## Flora og fauna
Endolitiske fotosyntesiskebakterier er funnet i Dry Valleys, beskyttet fra den tørre luften inne i det relativt fuktige miljøet i fjellgrunnen. Smeltevann fra isbreene står for den viktigste kilden av næringsstoffer til jordsmonnet. Forskere anser Dry Valleys for muligens å ha det miljøet på jorda som minner nærmest om forholdene på Mars, og dermed som et viktig område for å studere mulighetene for utenomjordisk liv.

Anaerobe bakterier med metabolisme basert på jern og svovel lever i temperaturer under frysepunktet under Taylorbreen og farger isen som kommer til syne ved Blood Falls rød.

Deler av Dry Valleys ble utpekt til spesielt forvaltningsområde i Antarktis (ASMA nr. 2) i 2004.

## Geografi

Dry Valleys omfatter et system av et titalls daler, hvorav de tre største er Victoria Valley, Wright Valley og Taylor Valley.

Enkelte av innsjøene i Dry Valleys er blant verdens mest saltholdige sjøer, med høyere salinitet enn Assalsjøen og Dødehavet. Den mest saltholdige av alle er den lille Don Juan Pond. Lake Vida i Victoria Valley er en av de største innsjøene i området og ligger i et endorheisk bekken.

Onyx River i Wright Valley er med sin lengde på 40 kilometer den lengste i Antarktis.

## Referanser




## Eksterne lenker
* 
* Detaljerte satellittbilder  Earth Observatory
* «The McMurdo Dry Valleys»  *Antarctic Sun*, 26. januar 2003, s. 7–21. Besøkt 19. januar 2010.
* Virtuell tur i Dry Valleys  Portland State University. Besøkt 19. januar 2010.
Lierstranda

**Lierstranda** er en tettbebyggelse i Lier kommune og en av Drammens forsteder nær bygrensen. Bebyggelsen strekker seg fra Brakerøya østover langs Drammensfjorden forbi Frydenlund gård og ender ved *Amtmandsvingen*. Navnet ble stadfestet i 1972 og skal ha fått navnet sitt fordi det i sin tid bodde tre amtmenn der. Lierstranda grenser til Brakerøya i vest, Nøste i nordvest, Jensvoll i nord, Huseby i nordøst og Linnesstranda i øst.

På et kart fra 1832 er det bare vist noen få hus mellom Drammen og *Amtmandsvingen*, mens strekningen var fullt bebygget i 1913. De fleste beboerne arbeidet på brukene i Drammen. Mellom *Amtmandsvingen* og bygrensen var det i 1913 regulert ca. 20 tverrgater, alle påført navn. Mange av disse gatenavnene ble senere benyttet i Nøsteområdet.

Idrettsforeningen Sparta, senere Sparta/Bragerøen, ble stiftet på Lierstranda i 1919. 

## Drammens nye sykehus og Fjordbyen

I 2018 ble det besluttet at Drammens nye sykehus skulle bygges på Brakerøya i Drammen og den 14. oktober 2019 var det offisiell byggestart med planlagt Innfasing for full drift sommeren 2025. Området rundt sykehuset er også et større prosjekt under navnet Drammen Helsepark. Planen der er å etablere ny legevakt og helsehus sammen med Lier kommune med 105 senger som kan knyttes med sykehuset gjennom en gangbru.

Fjordbyrådet er samarbeidsorganet mellom Drammen og Lier kommune under utviklingen av Fjordbyen Lier og Drammen, som vil etter planen bestå av hotell, forskning, utdanning, butikker, kafeer og boliger.

## Referanser
Innholdsforvaltning

**Innholdsforvaltning** (engelsk *content management*) er aktiviteter og verktøy for å administrere innhold på websider og andre media for publisering av dokumenter og informasjon.

## Se også
* Publiseringsverktøy
Applikasjonsintegrasjon

**Applikasjonsintegrasjon** (engelsk: *enterprise application integration*, **EAI**) er betegnelsen på teknologi som brukes til å få applikasjoner til å snakke sammen. Dette er typisk et rammeverk med mellomvare som brukes for å kommunisere mellom applikasjonene. Applikasjonsintegrasjon er et godt komplement til *bottom up*-dataintegrasjon.

## DSL-prosjekter
* Guaraná DSL
Kiss Symphony: Alive IV

***Kiss Symphony: Alive IV*** er et konsertalbum fra hard rock-bandet Kiss.

Albumet ble utgitt i 2003, og med på albumet er Melbourne Symphony Orchestra. Det er det femte konsertalbumet til bandet. I tillegg til enkelt-CD og dobbelt-CD-utgavene ble 10&nbsp;000 nummererte eksemplarer på vinyl utgitt i USA.

## Sporliste
;Disk 1
**Act One: Kiss**
# «Deuce» (Gene Simmons)
# «Strutter» (Paul Stanley, Simmons)
# «Let Me Go, Rock 'n' Roll» (Stanley, Simmons)
# «Lick It Up» (Vinnie Vincent, Stanley)
# «Calling Dr. Love» (Simmons)
# «Psycho Circus» (Stanley, Simmons)
**Act Two: Kiss with The Melbourne Symphony Ensemble**
#«Beth» (Peter Criss, Stan Penridge, Bob Ezrin)
# «Forever» (Stanley, Michael Bolton)
# «Goin' Blind» (Simmons, Stephen Coronel)
# «Sure Know Something» (Stanley, Vini Poncia)
# «Shandi» (Stanley, Poncia)

;Disk 2
**Act Three: Kiss with The Melbourne Symphony Orchestra**
# «Detroit Rock City» (Stanley, Ezrin)
# «King of the Night Time World» (Stanley, Ezrin, Kim Fowley, Mark Anthony)
# «Do You Love Me» (Stanley, Ezrin, Fowley)
# «Shout It Out Loud» (Stanley, Simmons, Ezrin)
# «God of Thunder» (Stanley)
# «Love Gun» (Stanley)
# «Black Diamond» (Stanley)
# «Great Expectations» (Simmons, Ezrin)
#* *featuring the Australian Children's Choir*
# «I Was Made for Lovin' You» (Stanley, Desmond Child, Poncia)
# «Rock and Roll All Nite» (Stanley, Simmons)

## Personell
* Paul Stanley – gitar, vokal
* Gene Simmons – bassgitar, vokal
* Tommy Thayer – gitar, vokal
* Peter Criss – trommer, vokal

## Eksterne lenker
*
Eolisk skala

**Eolisk skala** også kalt «naturlig moll» eller «rein moll» er en modal skala som tar utgangspunkt i stamtonerekka. Den eoliske skalaen starter på tonen A, sjette trinn (sekst) i stamtonerekka. Tonevis oppover blir dette: A – H – C – D – E – F – G – A. 

Spilt fra C, blir det: C D Eb F G Ab Bb C
Lage

**Lage** er et mannsnavn med opprinnelse i det norrøne tilnavnet *Félagi*. Norrøne *félagi* betyr «følgesvenn, kamerat». Den gammelsvenske formen av navnet var *Laghi*. *Lage* har svensk navnedag 27. februar.

## Utbredelse
Formen *Lagje* er kjent brukt i norske middelalderballader, blant annet i «Lagje og Jon».

*Lage* er i dag noe brukt som guttenavn i Norge og Sverige. Men bare 120 personer i Norge hadde i 2009 Lage som første eller eneste fornavn  – Sverige hadde ca. 2200, hvorav 709 som tiltalenavn. Navnet var per 2009 ikke i bruk i Danmark i formen *Lage*, men fantes i variantene *Lau* og *Lauge*.

|}

## Kjente personer med navnet
Personene i listen er ordnet kronologisk etter fødselsår.
* Lage Aksnes, norsk professor i medisin
* Lage Lund, norsk jazzgitarist
* Lage Thune Myrberget, norsk slagverker, komponist og pedagog
* Lage Fosheim, norsk artist og bransjeaktør
* Lage Opedal, norsk kunstmaler

## Referanser


## Eksterne lenker
*
Iljusjin Il-114

**Iljusjin Il-114** er et to-motors passasjerfly med én midtgang, produsert av det russiske Iljusjin (russisk: Илью́шин).

## Eksterne lenker
* Bilder av Iljusjin Il-114
Terje Englund

**Terje Bjørn Englund** (født 1963) er en norsk journalist og forfatter med Sentral- og Øst-Europa som spesialfelt. 

Englund har vært bosatt i Praha siden 1993. Englunds første bok, *The Czechs in a Nutshell*, kom i 2004. Hans andre bok, *Spionen som kom for sent*, var den første bredere fremstillingen av den tsjekkoslovakiske etterretningstjenesten StBs operasjoner i Norge under den kalde krigen. Boken ble gitt ut i tsjekkisk oversettelse i  2018. 

Englund har vært en regelmessig bidragsyter til programmene *[[Radioselskapet]]* og *Kulturhuset* i NRK P2. Han var hovedredaktør for dokumentarverket *In the Morning We Played Quartet*, som ble utgitt i 2014 i Bloomington i Indiana. I september 2019 ble Englund tildelt hederspris av ordføreren i Praha 6 for sitt litterære arbeid med historien til Holocaust-ofrene Ema og Artur Melichar, som bygget villaen som i dag er Norges ambassadørbolig i Praha.

Englund har oversatt verker av Václav Havel, Pavel Kohout, Avigdor Dagan, Zuzana Brabcová, Ota Pavel og Ondřej Neff til norsk.    

## Bibliografi
* : *The Czechs in a Nutshell*  – sakprosa ISBN 9788072522668
* : *Spionen som kom for sent* – sakprosa ISBN 9788203291883

## Referanser
Reskript

Et **reskript** eller **rescript** (latin: *rescriptum*) var opprinnelig et skriftligt svar fra en romersk keiser eller en pave på et spørsmål om lov eller moral. Senere fikk det en videre betydning som offisiell forordning eller skrivelse fra en regjering.

Før innføringen av Grundloven i Danmark kunne kongen gi lover i form av reskripter, som innebar en befaling rettet mot kollegier og andre underordnede myndigheter. Dette var i motsetning til en forordning eller anordning som var en generell befaling rettet til alle landets borgere.

Reskripter ble utgitt enkeltvis og tilsendt de relevante myndighetene og deres bestemmelser ble offentliggjort via plakater slått opp på offentlige steder. Men ettersom de i motsetning til forordningene ikke ble samlet i årganger og tilbudt for salg, var den eksakte viten om disse i realiteten utilgjengelige for den allmenne befolkningen når plakatene var tatt ned igjen. Dette betydde ikke at borgerne kunne påberope seg uvitenhet overfor loven som unnskyldning, idet de statlige forordningene under eneveldet var gyldige uansett om de var kunngjort eller ikke. Dette endret seg delvis i 1786 da juristen Laurids Fogtman begynte utgivelsen av verket *Samlingen af kgl. Reskripter, Resolutioner og Kollegialbreve, udtogsvis og i kronologisk Orden, for Tiden fra 1660 til 1812*, for så vidt som man hadde mulighet for å anskaffe eller på annen måte benytte verket. Serien ble ført opp til 1865 av juristen Tage Algreen-Ussing. I tillegg til dette ble mange reskripter offentliggjort i *[[Collegial-Tidende]]* som begynte å komme ut i januar 1798.

## Noter


## Eksterne lenker
*  Laurids Fogtmanns ''Rescripter'' 1660-1815
Christoph Waltz

**Christoph Waltz** (født 1956) er en østerriksk skuespiller som også har tysk statsborgerskap. Han har en lang karriere fra teater og TV, men fikk sitt internasjonale gjennombrudd med rollen som den språkmektige nazisten Hans Landa i Quentin Tarantinos film *[[Inglourious Basterds]]* fra 2009. For denne rollen ble han tildelt både en Golden Globe og en Oscar for beste mannlige birolle. I 2013 mottok han nok en Oscar-pris for beste birolle i Tarantinos spagettiwestern&shy;film *[[Django Unchained]]*.

Christoph Waltz har siden blant annet spilt i *[[The Green Hornet]]*, *[[De tre musketerer]]* og *[[Blodig alvor – Carnage]]* (alle fra 2011), samt Bond-filmen *[[Spectre]]* som superskurken Ernst Blofeld i 2015.

## Privat
Christoph Waltz sa i et intervju i 2021 at han støttet koronatiltakene i forbindelse med pandemien og var sint på stjerner som klaget over beskyttelsestiltakene.

## Utvalgt filmografi
* 2009: *[[Inglourious Basterds]]*
* 2011: *[[Blodig alvor – Carnage]]*
* 2011: *The Three Musketeers*
* 2011: *[[Vann til elefantene]]*
* 2011: *[[The Green Hornet]]*
* 2012: *[[Django Unchained]]
* [[filmåret 2015|2015]]: *Spectre*, som superskurken [[Ernst Stavro Blofeld]]
* [[filmåret 2019|2019]]:  **
* [[Filmåret 2020|2020]]: *No Time to Die''

## Referanser


## Eksterne lenker
*
Norges Amerikanske Idretters Forbund

**Norges Amerikanske Idretters Forbund** (**NAIF**) er et norsk idrettsforbund stiftet 1. januar 2010 med fire seksjoner for amerikansk fotball, cheerleading, disksport og lacrosse. Forbundet har ca. 17&nbsp;000 medlemmer, og rundt 250 tilknyttede klubber.

Forbundets stiftelsesmøte ble avholdt 8. november 2009 og forbundet er en sammenslåing av Norges Amerikansk Fotball og Cheerleading Forbund, Norges Frisbeeforbund og Norges Lacrosse Forbund. Lacrosse ble med dette tatt opp som ny idrettsgren i Norges idrettsforbund og olympiske og paralympiske komité.

## Referanser


## Se også
* Amerikansk fotball i Norge
* Lacrosse i Norge

## Eksterne lenker
*
Adjuvant

**Adjuvant** (også **adjuvans**) (fra latin; *adjuvare*; hjelpe, støtte) betegner en substans, oftest farmakologisk eller immunologisk, som modifiserer og forsterker effekten av andre substanser (f.eks virkesoff i vaksiner), mens et adjuvant i seg selv har få, om noen, direkte virkning gitt alene. 

Forskjellige typer adjuvanter inkluderer:
*Farmasøytisk adjuvant
*Immunologisk adjuvant
*Hormonadjuvant
*Sprøytemiddeladjuvant (landbruk)

På norsk brukes adjektivet **adjuvant** innen medisin om en forsterkende eller kompletterende terapi. Adjuvant terapi er da en behandling som kommer i tillegg til hovedbehandlingen. Et eksempel på adjuvant terapi kan være bruk av Tamoxifen i forbindelse med brystkreft.

Det er forsket lite på adjuvanter i mat, næringsmidler og miljø, men man kjenner til eller mistenker at forskjellige substanser kan ha adjuvant effekt i forhold til f.eks anlegg for atopisk sykdom. Eksempler på dette kan være dieseloljeprodukter og utslipp av forbrente dieselprodukter, tobakksrøyking og tobakksrøyk.
Oscar 2009

**Oscar 2009** kan referere til:
* Den 81. Oscar-utdelingen, Oscar-seremonien som ble avholdt i 2009
* Den 82. Oscar-utdelingen, som ble avholdt i 2010 for å hedre de beste filmene fra 2009
Oscar 2007

**Oscar 2007** kan referere til:
* Den 79. Oscar-utdelingen, Oscar-seremonien som ble avholdt i 2007
* Den 80. Oscar-utdelingen, som ble avholdt i 2008 for å hedre de beste filmene fra 2007
Oscar 2005

**Oscar 2005** kan referere til:
* Den 77. Oscar-utdelingen, Oscar-seremonien som ble avholdt i 2005
* Den 78. Oscar-utdelingen, som ble avholdt i 2006 for å hedre de beste filmene fra 2005
Oscar 2003

**Oscar 2003** kan referere til:
* Den 75. Oscar-utdelingen, Oscar-seremonien som ble avholdt i 2003
* Den 76. Oscar-utdelingen, som ble avholdt i 2004 for å hedre de beste filmene fra 2003
Oscar 1997

**Oscar 1997** kan referere til:
* Den 69. Oscar-utdelingen, Oscar-seremonien som ble avholdt i 1997
* Den 70. Oscar-utdelingen, som ble avholdt i 1998 for å hedre de beste filmene fra 1997
Oscar 1968

**Oscar 1968** kan referere til:
* Den 40. Oscar-utdelingen, Oscar-seremonien som ble avholdt i 1968
* Den 41. Oscar-utdelingen, som ble avholdt i 1969 for å hedre de beste filmene fra 1968
Oscar 1955

**Oscar 1955** kan referere til:
* Den 27. Oscar-utdelingen, Oscar-seremonien som ble avholdt i 1955
* Den 28. Oscar-utdelingen, som ble avholdt i 1956 for å hedre de beste filmene i 1955
Saint-Marc

**Saint-Marc** (på haitisk kreol: *Sen Mak*) er en havneby i det vestre Haiti i departementet L'Artibonite. Den hadde i 2012 en beregnet folkemengde på , med  i kommunen med samme navn.

En stor del av Haiti kan betjenes handelsmessig av havnen i Saint-Marc, noe som er en viktig grunn til at havnen der er blitt den største i landet. 

Mellom Saint-Marc og hovedstaden Port-au-Prince går en 100 km lang jernbane bygget i 1905 av *Compagnie Nationale*.

## Referanser
Hinche

**Hinche** er en by i det sentrale Haiti. Den hadde i 2012 en beregnet folkemengde på , med  i kommunen med samme navn.

Byen er hovedstad i departementet Centre og ligger ikke langt fra grensen til nabolandet Den dominikanske republikk.

## Referanser
Jacmel

**Jacmel** er en by i det sydlige Haiti. Den hadde i 2012 en beregnet folkemengde på , med  i kommunen med samme navn. Jacmel er hovedstad i departementet Sud-Est og regnes for et viktig kulturelt senter i landet.

## Referanser
Les Cayes

**Les Cayes** er en havneby på det vestlige Haiti. Den hadde i 2012 en beregnet folkemengde på , med  i kommunen med samme navn. Byen ligger i departementet Sud og er en av Haitis viktigste havnebyer.

## Referanser
Ouanaminthe

**Ouanaminthe** er en by i departementet Nord-Est i Haiti. Den hadde i 2012 en beregnet folkemengde på , med  i kommunen med samme navn.

Ouanaminthe er grenseby mot Den dominikanske republikk og omfatter delvis en økonomisk frisone. En av de fire hovedveiene mellom Haiti og Den dominikanske republikk passerer gjennom byen. 

## Referanser
Ganthier

**Ganthier** er en bykommune i Haiti. Kommunen hadde i 2012 en beregnet folkemengde på .

Den ligger 29 km øst for hovedstaden Port-au-Prince. 

## Referanser
On the Street Where You Live

**«On the Street Where You Live»** er en amerikansk sang med melodi av Frederick Loewe og tekst av Alan Jay Lerner fra Broadway-musikalen *[[My Fair Lady]]* (1956). Den blir fremført i musikalen av rollefiguren Freddy Eynsford-Hill, som ble portrettert av John Michael King i originalproduksjonen. I filmversjonen fra 1964 ble den fremført av Bill Shirley, som dubbet for Jeremy Brett.

Sangen har blitt spilt inn på plate av en rekke utøvere, innbefattet:

* Richard Clayderman
* Holly Cole
* Nat King Cole
* Harry Connick Jr.
* Vic Damone
* Danny DeYoung
* Deep River Boys (Innspilt i Oslo 29. september 1958 og utgitt på singlen His Master's Voice AL&nbsp;6076)
* Matt Dusk
* Eddie Fisher
* Marvin Gaye
* Earl Grant
* Ilse Huizinga
* Quincy Jones 
* Ricki Lee Jones
* Chelsea Krombach
* Dean Martin
* Masha Qrella
* Mr Hudson & the Library
* Lawrence Welk
* David Whitfield
* Andy Williams
* Nancy Wilson

## Norsk versjon
André Bjerke har skrevet en norsk tekst. På norsk bærer den tittelen «I det strøk hvor du bor».

### Innspillinger

Arrangør for Berggrens versjon var Sigurd Jansen.

Akkompagnementet er betegnet som *Bengt Hallbergs kvintett* på singlen og som *Bengt Hallbergs orkester* på EP-platen, men det er samme innspilling.

## På TV
Den var med i en episode i den tredje serien av situasjonskomedieserien *[[My Family]]* på BBC One og i første episode av AMCs *[[Mad Men]]*. I spillefilmen *Blast from the Past* synger Brendan Frasers rollefigur, Adam, et vers for Alicia Silverstones rollefigur, Eve. Den har også blitt sunget av rollefiguren Tony, spilt av Nicholas Hoult, i første episode av tenåringsdramaserien *[[Skins]]* på Channel 4.

## Listeplasseringer

## Referanser
Noord

**Noord** («Nord») er en 9 km lang tidevannselv i Zuid-Holland i Nederland. Den vestlige bredden dannes av øya IJsselmonde og den østlige bredden av Alblasserwaard.

Noord er en sterkt trafikkert vannvei mellom Beneden-Merwede/Oude Maas ved Dordrecht og nordsiden av Ridderkerk der Noord og munningen til Lek danner Nieuwe Maas. Elven pleide å bli regnet som en del av elven Merwede, men mistet dette navnet etter hvert. Tidligere var det mange skipsbyggerier langs Noord. Retningen på elven er tidevannsavhengig. Ved Hendrik-Ido-Ambacht går et lite sideløp, *Rietbaan*, parallelt med Noord. Mellom dem ligger øya Sophienpolder. Ved Rietbaan er det flere opphoggerier.

Broen over Noord ved Alblasserdam ble bygget i 1939 som en følge av riksveiplanen av 1927. Denne var en del av riksvei 15 (A15) inntil 1992 da Noordtunnelen ble åpnet. Broen brukes fremdeles til lokaltrafikk. Mellom Alblasserdam og Papendrecht går jernbanelinjen *[[Betuwelinjen]]* gjennom Sophientunnelen under Noord, Sophienpolder og Rietbaan. Totalt er denne tunnelen over 8 km lang.

Langs Noord ligger følgende steder: Zwijndrecht, Hendrik-Ido-Ambacht, Papendrecht, Alblasserdam, Kinderdijk og Ridderkerk.

## Eksterne lenker
* 
* Aktuell informasjon – Rijkswaterstaat (nederlandsk)
Magnus Dahl

**Magnus Dahl** (født 28. september 1988) er en norsk tidligere håndballspiller som var målvakt for Skjern Håndbold og Norges herrelandslag i håndball. Han spilte også for Nordstrand Idrettsforening, Follo Håndball, Fyllingen Håndball, Paris Handball, BM Atlético de Madrid, HSG Wetzlar og IFK Kristianstad.

## Meritter
;'''Fyllingen Håndball'''
Seriemester 2008-2009
;'''BM Atlético de Madrid'''
Vinner Copa del rey 2012-2013
;'''IFK Kristianstad'''

Vinner SM 2015

**Skjern Håndbold**

Pokalmester 2016

## Referanser




## Eksterne lenker
* 
* Magnus Dahl - Landslagsprofiler hos Norges Håndballforbund
* Magnus Dahl – Spillerprofil hos European Handball Federation
Noordtunnelen

**Noordtunnel** er en motorveitunnel som passerer under elven Noord i den nederlandske provinsen Zuid-Holland og forbinder området Alblasserwaard med øyen IJsselmonde. Tunnelen ble ferdigstilt i 1989 og åpnet i 1992. Etter dette har den overtatt mesteparten av trafikken som tidligere gikk over broen over Noord. Broen, som er en del av N915 brukes stort sett for lokal trafikk, men taes i bruk når tunnelen vedlikeholdes og for transporter med farlig gods som ikke har lov til å bruke tunnelen. Den delen av veien med tak over er 540 meter lang, det vi kaller tunnel i Norge.
Jérémie

**Jérémie** er hovedstad for departementet Grand'Anse i Haiti. Byen hadde i 2012 en beregnet folkemengde på , med  i kommunen med samme navn.

Byen er nesten isolert fra resten av landet.

I 1964 ble 27 personer massakrert under *Jérémievesperen*, en massakre forvoldet av den haitiske hær og av militsen *[[Tonton Macoutes]]*, etter at tretten medlemmer av *Jeune Haiti* tidlig i august 1964 hadde forsøkt å styrte regjeringen til diktatoren François Duvalier («Papa Doc»).

Jérémie kalles gjerne *dikterbyen* ettersom mange forfattere, diktere og historikere ble født der, som Etzer Vilaire og Emile Roumer.

Forfatteren Alexandre Dumas d.e.s far, general Thomas-Alexandre Dumas, ble født i  Jérémie.

## Referanser
Chloë Sevigny

**Chloë Stevens Sevigny** (født 18. november 1974 i Springfield i Massachusetts) er en amerikansk skuespiller, moteskaper og tidligere modell.

Chloë fikk sin debutrolle i filmen *Kids* da hun var 18 år. Da jobbet hun allerede som rådgiver for motemagasinet *Sassy* og var kjent for sin klesstil i New Yorks innerkreteser.

## Filmografi (utvalg)
* 1995 – *[[Kids (film)|Kids]]*
* 1998 – *[[The Last Days of Disco]]*
* 1999 – *[[Boys Don't Cry]]*
* 2000 – *[[American Psycho]]*
* 2000 – *[[If These Walls Could Talk 2]]*
* 2003 – *[[Dogville]]*
* 2003 – *[[The Brown Bunny]]*
* 2003 – *[[Rubrikernas man]]*
* 2004 – *[[Melinda and Melinda]]*
* 2005 – *[[3 Needles]]*
* 2005 – *[[Manderlay]]*
* 2007 – *[[Zodiac (film)|Zodiac]]*

## Referanser


## Eksterne lenker
* 
*
Broen over Noord

**Broen over Noord** er en veibro over elven Noord i den nederlandske provinsen Zuid-Holland som forbinder området Alblasserwaard med øyen IJsselmonde ved byene Alblasserdam og Hendrik-Ido-Ambacht. Broen ble bygget som del av «Rijkswegenplan 1927» (norsk: Riksveiplanene fra 1927) og åpnet i november 1939. Broen er en del av det nederlandske riksveinettet, nærmere bestemt N915.

Broen overlevde annen verdenskrig dels fordi den ikke var tegnet inn på de tyske militære kartene, noe den nederlandske hærledelsen ikke var klar over. Først sent på ettermiddagen den 10. mai 1940 oppdaget generalløytnant Student at nederlandske styrker rykket opp mot broen, og han lot den besette. Den nederlandske hærledelsen som ikke hadde hatt vakter ved broen, og etter at de tyske troppene hadde inntatt den, lyktes de nederlandske styrkene ikke i å gjenerobre den.

Opprinnelig var broen en del av det nederlandske riksveinettet, nærmere bestemt A15. Etterhvert som trafikken over den vokste, utviklet den seg til en flaskehals. Dette førte til at man vedtok å bygge en tunnel til avlastning. I 1992 ble Noordtunnelen åpnet og etter dette har broen gjort tjeneste for lokal trafikk, transport av farlige stoffer som ikke kan passere gjennom tunnelen og som omdirigering når tunnelen vedlikeholdes.

## Se også
*Noordtunnelen

## Kilder
Kilder angitt i artikkelen på wikipedia på nederlandsk:
Kenscoff

**Kenscoff** er en liten by i Haiti i fjellene ca. 10 km sørøst for hovedstaden Port-au-Prince. Den hadde i 2012 en beregnet folkemengde på , med  i kommunen med samme navn. Kenscoff tilhører departementet Ouest. 

## Referanser


## Eksterne lenker
* Kenscoff på fallingrain.com
* Landskapsfoto
Oslohumanistene

**Oslohumanistene**, også kalt **Østlandshumanistene**, var betegnelsen på en lærd krets av korsbrødre tilknyttet domkapitlet ved Hallvardskatedralen og katedralskolen mellom 1580 og 1610. Gjennom sitt litterære virke gjorde de Oslo til Norges kultursentrum. Det fantes lignende kretser i andre deler av Norge rundt samme tid, slik som stavangerhumanistene og bergenshumanistene.

Sentrale i kretsen var Jens Nilssøn, Claus Berg og Hallvard Gunnarssøn – den første biskop, den andre kantor og dekanus og den tredje magister og lektor. Bispesetet og katedralskolen var arnested for miljøets litterære produksjon, som ble skrevet på latin.

## Se også

* Bergenshumanistene
* Stavangerhumanistene

## Eksterne lenker
* Artikkel om Oslohumanistene og bergenshumanistene av Jon Gunnar Jørgensen
* ''Utdanning'' om «Oslohumanisten Johannes Nicolai på norsk»
* Biskop Jens Nilssøns latinske skrifter, ved Egil Kraggerød (PDF) 
* Den norske humanismen, artikkel hos Norgeshistorie.no
Polarmedaljen

**Polarmedaljen** (engelsk: *Polar Medal*) er en britisk fortjenstmedalje innstiftet i 1904 til belønning av innsats for utforskning av Antarktis.

## Utforming
Polarmedaljen er i sølv og bronse og har oktogonal form. På aversen bærer den portrett av den regjerende britiske monark, omsluttet av en omskrift med dennes navn og tittel. Reversen viser en scene med skipet RRS «Discovery» og et seks mann sterkt parti som drar sleder. 

Medaljen er opphengt i et hvitt bånd. Medaljebåndet utstyres med en eller flere spenner med innskriften «ANTARCTIC» og årstallene for ekspedisjonene.

## Tildeling
Polarmedaljen ble opprinnelig innført for å belønne deltagerne i Den nasjonale britiske Antarktisekspedisjon, under ledelse av Robert Falcon Scott. Medaljen ble også tildelt mannskapet fra unnsetningsskipene «Terra Nova» og «Morning». Tildeling av medaljen fulgte deretter for nye ekspedisjoner, i hovedsak slik at sølvmedaljen gis til offiserer og mannskaper som har gjort den mest farefulle innsatsen, mens medaljen i bronse tildeles dem som har en mindre fremtredende rolle. 

Ved utgangen av 2005 var 948 personer tildelt medaljen i sølv. 80 av disse fikk medaljen mer enn en gang, på bakgrunn av deltagelse i mer enn en ekspedisjon. 259 personer tildelt medaljen i bronse. Av disse er det ti som er tildelt medaljen mer enn en gang.

Frank Wild og Ernest Joyce er de eneste som har mottatt medaljen med fire spenner.



Fil:Medal, award (AM 809194-1).jpg|Versjon med kong Edvard VIIs portrett og spennen «ANTARCTIC 1902-04»
Fil:Medal, award (AM 2014.7.4-24).jpg|Versjon med dronning Elizabeth IIs portrett og spennen «ANTARCTIC 1957-58»
Fil:Medal, award (AM 2014.7.4-2).jpg|Revers



## Kilder
*John W. Mussell: *The Medal Yearbook 2010*, Honiton: Token Publishing, 2009, s. 284
Etzer Vilaire

**Etzer Vilaire** (født 7. april 1872 i Jérémie i Haiti, død 22. mai 1951) var en haitisk dikter, romanforfatter og essayist.

Etzer Vilaire studerte rettsvitenskap og ble advokat og dommer. Inspirert av Georges Sylvain ble han interessert i poesi, og kom med i den litterære sirkel *La Ronde*. Han gjorde raskt stor suksess som skribent. Hans *Nouveaux poèmes* ble påskjønnet av Académie française i 1912.

## Verker
* *Page d'Amour* (1897)
* *Dix hommes noirs* (1901)
* *Le Flibustier* (1902)
* *Poèmes de la mort, 1898-1905* (1907)
* *Années tendres* (1907)
* *Nouveaux Poèmes (1910)
* *Thanathophobe*. Roman idelvis utgitt som føljetong i 1912.
* *La Mission de Mr le député Etzer Vilaire et de Mr le sénateur Price-Mars à Prague, à Paris et à Genève en 1931, rapport au gouvernement de la République et au Corps législatif*. (Essay sammen [[Jean Price-Mars]].) Port-au-Prince: Imprimerie de V. Valcin, 1932, 33 s. 
* *Quelques remarques sur l'homme d'airain, Brutus, Timoléon C. L'Homme d'airain''; Essay d'étude monographique sur Jean-Jacques Dessalines, fondateur de la nation haïtienne. Port-au-Prince: 1946.

## Referanser


## Eksterne lenker
* Biografi
Erzgebirgskreis

**Erzgebirgskreis** er en Landkreis i Fristaten Sachsen, som ble opprettet den 1. august 2008 i forbindelse med Kretsreformen i Sachsen i 2008. Kretsen ble opprettet gjennom en sammenslåing av de fire tidligere kretsene Landkreis Aue-Schwarzenberg, Landkreis Annaberg, Landkreis Stollberg og Mittlerer Erzgebirgskreis. 

Kretsen grenser i nord mot Landkreis Zwickau, Chemnitz og Landkreis Mittelsachsen, i sør mot Tsjekkia, og i sørvest mot Vogtlandkreis.

Kretsens hovedsete er Annaberg-Buchholz. Kretsen hadde 340&nbsp;373 innbyggere per 31. desember 2017.

## Folketall
Folketallet innenfor de områdene som idag utgjør Erzgebirgskreis, gikk nedover fra 1990 til 2008, med en nedgang på 79.543 innbyggere eller 17,4 % av det totale folketallet:  Også etter kretsreformen i 2008 har denne trenden fortsatt, med befolkningsnedgang hvert år. Fra 2008 til 2017 sank folketallet med ytterligere 36.872 innbyggere. Tabellen nedenfor viser folketallet per 31. desember i ulike år.

## Byer og kommuner
Erzgebirgskreis består idag av 27 bykommuner og 32 landkommuner (*Gemeinde*). Seks av byene er tidligere store kretsbyer – byer som har vært hovedsteder i tidligere landkretser. En av byene er et offentlig anerkjent kursted. 26 av kommunene inngår i interkommunale samarbeidsavtaler i form av 10 forvaltningsfellesskap og et forvaltningsforbund. 

Ved opprettelsen bestod kretsen av 31 byer og 47 landkommuner; ved kommunesammenslåinger fra 1999 til 2019 forsvant 5 bykommuner og 15 landkommuner, såvel som to forvaltningsfellesskap og et forvaltningsforbund som omfattet en bykommune og 5 landkommuner. Nedenfor ser vi innbyggertallet per 31. mai 2010.

**[[Forvaltningsfellesskap]]** og **[[Forvaltningsforbund]]**

## Referanser


## Eksterne lenker
*
Thomas Alexandre Dumas

**Thomas Alexandre Dumas**, egentlig **Thomas Alexandre Davy de la Pailleterie**, også kjent som **Alex Dumas**, (født 25. mars 1762 i Jérémie i Sainte-Dominique, død 26. februar 1806 i Villers-Cotterets i Frankrike) var en fransk general. Han var far til forfatteren Alexandre Dumas den eldre som trolig brukte farens opplevelser som grunnlag for *[[Greven av Monte Cristo]]* og kanskje også for figurene i *[[De tre musketerer]]*.

Dumas var sønn av marki Pailleterie og en svart slavinne, Marie-Césette Dumas. Ifølge forfatteren Tom Reiss var det mulig for en sort mann å gjøre karriere fordi revolusjonen langt på vei hadde avskaffet slaveriet og innført raselikhet.

Da han var tolv år gammel døde moren, og faren tok ham med hjem til Frankrike og lot ham få en aristokratisk utdanning. Med morens navn gikk Thomas Alexandre Dumas i 1786 inn i den franske hæren som husar. Han gjorde karriere i revolusjonsårene da han spilte en sentral rolle som hærfører og hadde opp mot 50&nbsp;000 mann under sin kommando. Dumas deltok som høy offiser i kriger i Italia og Egypt. Da Napoleon invaderte Egypt var Dumas kommandør for kavaleriet, de to havnet i en personlig konflikt og Dumas forlot hæren. Dumas ble tatt til fange av fienden og satt to år i fangenskap, i mellomtiden hadde Napoleon tatt makten i Frankrike, gjeninnført slaveriet og rasediskriminerende lover. Konflikten mellom de to kan dels skyldes at Napoleon var sjalu på den høye og atletiske Dumas. Dumas var republikaner og revolusjonær idealist.

Han ble gift med Marie-Louise Elisabeth Labouret i 1792. I 1802 ble sønnen Alexander født. Sønnen ble senere en kjent forfatter, og i verkene sine skal han ha diktet videre på tallrike eventyrlige episoder fra livet til faren.

## Biografier
* Gallaher, John G.: *General Alexandre Dumas. Soldier of the French Revolution*. Carbondale: Southern Illinois University Press, 1997.
* Maurel, André: *Les trois Dumas. Le général Dumas, Alexandre Dumas père, Alexandre Dumas fils*. Paris: Librairie illustrée, 1896.
* Maurois, André: *Les trois Dumas*. Paris: Hachette, 1957.
* Maurois, André: *The Titans, a three-generation biography of the Dumas*. New York: Harper, 1957.
* Reiss, Tom: *Den sorte greven*. Oslo: Press forlag, 2014.
* Ribbe, Claude: *Le diable noir. Biographie du général Alexandre Dumas, 1762-1806, père de l'écrivain*. Monaco: Alphée-J.-P. Bertrand, 2008.
* Ribbe, Claude: *Alexandre Dumas, le dragon de la reine*. Monaco: Rocher, 2002.
* Wilson, Victor-Emmanuel Roberto: *Le général Alexandre Dumas: soldat de la liberté*. Ste-Foy, Québec: Éditions Quisqueya-Québec, 1977.

## Referanser
Landkreis Bautzen

**Landkreis Bautzen** (sorbisk: *Wokrjes Budyšin*) er en Landkreis i Fristaten Sachsen, som ble opprettet den 1. august 2008 i forbindelse med Kretsreformen i Sachsen i 2008. Kretsen ble opprettet gjennom en sammenslåing av Landkreis Bautzen og den tidligere kretsen Landkreis Kamenz. 

Kretsen grenser i nord mot Brandenburg, i øst mot Landkreis Görlitz, i sør mot Tsjekkia, Landkreis Sächsische Schweiz-Osterzgebirge og Dresden, og i vest mot Landkreis Meißen.

Kretsens hovedsete er Bautzen.

## Folketall
Folketallet innenfor de områdene som idag utgjør Landkreis Bautzen, gikk jevnt nedover fra 1990 til 2008, med en negang på 60.209 innbyggere eller 13,4 % av det totale folketallet:  Også etter kretsreformen i 2008 har denne trenden fortsatt.
{|
|-
| width="150" valign="top" |

## Byer og kommuner
Landkreis Bautzen består av 12 byer og bykommuner, og 46 andre kommuner (*Gemeinde*). 29 av disse kommunene inngår i 11 interkommunale forvaltningsfellesskap og forvaltningsforbund. Nedenfor ser vi kommunenes innbyggertall pr 31. desember 2008.

**Tidligere forvaltningsfellesskap**
# Forvaltningsfellesskapet Schirgiswalde med Crostau, Kirschau og Schirgiswalde

**[[Forvaltningsfellesskap]]** og **[[Forvaltningsforbund]]**
* Forvaltningsforbundet Am Klosterwasser med Crostwitz, Nebelschütz, Panschwitz-Kuckau, Räckelwitz og Ralbitz-Rosenthal
* Forvaltningsfellesskapet Bernsdorf med Bernsdorf og Wiednitz
* Forvaltningsfellesskapet Bischofswerda med Bischofswerda og Rammenau
* Forvaltningsfellesskapet Großharthau med Frankenthal og Großharthau
* Forvaltningsfellesskapet Großpostwitz-Obergurig med Großpostwitz og Obergurig
* Forvaltningsfellesskapet Großröhrsdorf med Bretnig-Hauswalde og Großröhrsdorf
* Forvaltningsfellesskapet Kamenz-Schönteichen med Kamenz og Schönteichen
* Forvaltningsfellesskapet Königsbrück med Königsbrück, Laußnitz og Neukirch
* Forvaltningsfellesskapet Malschwitz med Guttau og Malschwitz
* Forvaltningsfellesskapet Neschwitz med Neschwitz og Puschwitz
* Forvaltningsfellesskapet Pulsnitz med Großnaundorf, Lichtenberg, Ohorn, Pulsnitz og Steina

## Referanser


## Eksterne lenker
*
Nylands og Tavastehus län

**Nylands og Tavastehus län** (svensk: *Nylands och Tavastehus län*, finsk: *Uudenmaan ja Hämeen lääni*) er et historisk len i Finland. Administrasjonssete i lenet var Tavastehus. Lenet bestod i tidsrommet 1775 til 1831, da det ble delt i Nylands län og Tavastehus län. En mindre del ble ved delingen lagt inn under det nydannede Sankt Michels län. 

## Eksterne lenker
* 
* Artikkel om Tavastehus län i Nordisk familjebok, bind 28, spalte 546, 1919
Landkreis Zwickau

**Landkreis Zwickau** er en Landkreis i Fristaten Sachsen, som ble opprettet den 1. august 2008 i forbindelse med Kretsreformen i Sachsen i 2008. Kretsen ble opprettet gjennom en sammenslåing av de to tidligere kretsene Landkreis Chemnitzer Land og Landkreis Zwickauer Land og den kretsfrie byen Zwickau.

Kretsen grenser i sørvest mot Vogtlandkreis, i nordvest mot Thüringen, i nordøst mot Landkreis Mittelsachsen, i øst mot Chemnitz, og i sørøst mot Erzgebirgskreis.

## Folketall
Folketallet innenfor de områdene som idag utgjør Landkreis Zwickau, gikk nedover fra 1990 til 2008, med en nedgang på 61.258 innbyggere eller 14,9 % av det totale folketallet:  Også etter kretsreformen i 2008 har denne trenden fortsatt.

## Referanser


## Eksterne lenker
*
Kjell Hovland Olsen

**Kjell Hovland Olsen** (født 23. juni 1944) er en norsk bandyspiller, bandydommer og bandyleder fra Drammen. Han var president i Norges Bandyforbund fra 1996 til 2006 og representerer Sparta/Bragerøen. Han innehar Norges Bandyforbunds gullmerke.

## Spillerkarriere
Hovland Olsen vokste opp i umiddelbar nærhet til Brakerøyabanen, hjemmebanen til det som den gang het Bragerøens Ballklubb. Han debuterte som 15-åring i 1959 og fikk drøye 500 kamper fram til han ga seg som spiller i 1980. Han ble omtalt som en hurtig og teknisk midtbanespiller.

## Dommerkarriere
Hovland Olsen ble utnevnt til forbundsdommer i bandy i 1971 og til internasjonal dommer i 1979. Han har dømt fire NM-finaler og i tre verdensmesterskap, i 1987, 1991 og i 1993. Totalt har han dømt 33 A-landskamper. Han dømmer fremdeles i Eliteserien.

## Lederkarriere
Da Hovland Olsen var 20 år ble han spurt om å være kasserer i styret til Bragerøen. Dette var innledningen på en lang lederkarriere.  I 1986 ble Hovland Olsen for første gang valgt inn i Norges Bandyforbunds hovedstyre og var en stund visepresident, før han i 1996 ble valgt til president. Dette vervet hadde han i ti år fram til 2006. Han er den som har sittet lengst som president siden forbundet ble stiftet i 1920. Samme år som han gikk av ble han tildelt bandyforbundets gullmerke. Hovland Olsen har også sittet i styret i det internasjonale bandyforbundet (FIB).

## Referanser


## Eksterne lenker
* Sparta/Bragerøens offisielle hjemmeside
* Norges bandyforbund
* Det internasjonale bandyforbundet (FIB)
Émile Roumer

**Émile Roumer** (født 5. februar 1903 i Jérémie i Haiti, død april 1988 i Frankfurt am Main i Tyskland) var en dikter fra Haiti. Han er mest kjent foer sine satiriske dikt og dikt om natur og kjærlighet. Roumer studerte i Frankrike og i Manchester i England.

## Bibliografi
* *Poèmes d'Haïti et de France* (1925)
* *Poèmes en Vers* (1947)
* *Le Caïman Etoilé* (1963)
* *Rosaire Couronne Sonnets* (1964)

## Referanser